

ALŪKSNES NOVADA PAŠVALDĪBA

**LICENCĒŠANAS KOMISIJA**

Dārza iela 11, Alūksne, Alūksnes novads, LV – 4301, tālrunis: 64381496, e-pasts: dome@aluksne.lv

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Alūksnē

SĒDES PROTOKOLS

2024.gada 20.novembrī Nr.50

Sēde sākta pulksten 16.00, sēde slēgta pulksten 17.15

Sēdes norises vieta: Dārza iela 11, Alūksnē, Alūksnes VPVKAC 1.stāvā

Sēdi vada: komisijas priekšsēdētāja Māra KOVAĻENKO

Sēdi protokolē: komisijas locekle Everita BALANDE

Sēdē piedalās Licencēšanas komisijas locekļi: Māra KOVAĻENKO, Sanita BĒRZIŅA Everita BALANDE, Sanita RIBAKA

Darba kārtībā:

1. Biedrības “POSTNOS LATVIJA” iesnieguma izskatīšana.
2. Informācija par noteikumiem Nr.7/2024 “Kārtība, kādā Alūksnes novada pašvaldība izsniedz atļaujas transportlīdzekļa iebraukšanai aizlieguma ceļa zīmju darbības zonas teritorijās”.

**1. Biedrības “POSTNOS LATVIJA” iesnieguma izskatīšana**

M.KOVAĻENKO informē, ka 07.11.2024. saņemts biedrības “POSTNOS LATVIJA” par publiska pasākuma – pārgājiena “Veclaicenes spalgonis” saskaņošanu, kas notiks 04.01.2025. Veclaicenes pagasta teritorijā. Paskaidro, ka minētais pasākums ir saskaņots ar Tūrisma informācijas centra vadītāju Ivetu VEĻĶERI, kura apstiprināja, ka ir sazinājusies ar pārgājiena rīkotājiem par pārgājiena maršrutiem. I.VEĻĶERE sarunā vēlreiz ir atgādinājusi par nepieciešamību trasi saskaņot ar privātīpašniekiem, ja tas skar privāto teritoriju. Informē, ka īsi pirms komisijas sēdes Tūrisma informācijas centra vadītāja telefoniski informēja, ka vēl lēmumu par atļaujas izsniegšanu nevajadzētu pieņemt, līdz nav pilnīgas pārliecības par izvēlēto maršrutu un saskaņošanu. Uzskata, ka lēmums atliekams arī tāpēc, ka iesniedzējs ir norādījis, ka noslēgumā būs “… novada domes balvu izloze starp klātesošajiem dalībniekiem”, bet pagaidām nav konkrētas informācijas ne no Alūksnes Sporta centra, ne Tūrisma informācijas centra par to, vai pašvaldība būs sadarbības partneris, jo no tā ir atkarīga pašvaldības nodeva par publiska pasākuma rīkošanu.

*Notiek diskusija, komisijas locekļi vienojas jautājuma izskatīšanu atlikt, līdz būs precizēta nepieciešamā informācija.*

1. **Informācija par noteikumiem Nr.7/2024 “Kārtība, kādā Alūksnes novada pašvaldība izsniedz atļaujas transportlīdzekļa iebraukšanai aizlieguma ceļa zīmju darbības zonas teritorijās”**

M.KOVAĻENKO informē, ka ir 31.10.2024. ir pieņemts pašvaldības domes lēmums “Par noteikumu Nr.7/2024 “Kārtība, kādā Alūksnes novada pašvaldība izsniedz atļaujas transportlīdzekļa iebraukšanai aizlieguma ceļa zīmju darbības zonas teritorijās” izdošanu. Paskaidro, ka ar šo noteikumu stāšanos spēkā, spēku zaudē 28.06.2018. noteikumi Nr.3/2018 “Par transportlīdzekļu iebraukšanu Alūksnes pilsētas teritorijās, kas apzīmētas ar aizlieguma zīmi Nr.301 “Iebraukt aizliegts” un papildzīmi Nr.849 “Pārējā papildinformācija”, kurā noteikts uzraksts “Izņemot ar Alūksnes novada pašvaldības atļauju”.

M.KOVAĻENKO iepazīstina ar jaunajiem noteikumiem.

*Notiek diskusija.*

E.BALANDE uzskata, ka ir jāizdod jaunas atļaujas izpilddirektoram un pašvaldību iestādēm, jo esošās ir izsniegtas uz iepriekš spēkā esošo noteikumu pamata.

*Komisijas locekļi atbalsta priekšlikumu un vienojas par jauna parauga atļauju izgatavošanas nepieciešamību.*

Sēdes vadītāja M.KOVAĻENKO……………………………………………..

Protokoliste, komisijas locekle E.BALANDE …………………………………………………

Komisijas locekle S.BĒRZIŅA ………………………………………...................

 S.RIBAKA …………………………………………………….